I den nyeste utgaven av ‘Weekly Update‘ av Arcane Research, har teamet analysert eierskapsdata fra Glassnode. I materialet fant de klare tegn til at langsiktige eiere av Bitcoin har akkumulert under den siste tiden. Det betyr at de såkalte HODL’rs kjøper når andre selger.

Måleenheten ‘Hodler Net Position Change‘ viser månedlige endringer i posisjonene til langsiktige investorer. Dette gjøres ved at store bevegelser på wallets og posisjoner blir overvåket på blokkjeden.

Når måleenheten er over 0, betyr det at at langsiktige investorer kjøper flere bitcoin enn de selger. Når den er rød, betyr det at de selger eller tar profit på eksisterende posisjon.

Arcane Research har fulgt denne måleenheten over tid, og registrerte at det forekom nettosalg i Februar måned. Da var utslaget rødt.

Gjennom den siste uken derimot, har grafen blitt grønn, noe som betyr at store og langsiktige wallets øker i antall Bitcoin. Kan det være et tegn på at Bitcoin skal stige igjen snart?

Husk å følge oss på Twitter og Facebook.